Naoise Dolan

Naoise Dolan (Dublin, 1992ko apirilaren 14a) irlandar eleberrigilea da.

 Bizitza 
Dublinen jaio zen. Queer gisa identifikatzen du eta jazarpen homofoboa izan zuen eskolan.

2016an ingeles filologian graduatu zen Trinity Collegen eta gero literaturako masterra egin zuen Oxfordeko Unibertsitatean. Trinity Collegen ikasten ari zela, idazle izatea erabaki zuen. Ikasle garaian lortu zuen lehen ospea bere blogeko komiki feminista umoretsuei esker.

2016an, graduatu eta Irlandan lanik aurkitu ezin izan ostean, Singapurrera joan zen ingelesa irakastera. Urte hartan bertan, Hong Kongera joan zen. Gainera, Italian bizi izan zen. 2018az geroztik, Londresen bizi da tarteka. Klima krisia dela eta, ez du hegazkinez bidaiatzen.

27 urte zituela, autismoa diagnostikatu zioten. Modu irekian hitz egiten du hedabideetan bere neurotipoari buruz.

2017an hasi zen Exciting Times eleberria idazten, Hong Kongen bizi zenean, eta bost hilabetetan amaitu zuen. 2020an The Sunday Times Young Writer of the Year sarirako eta 2021ean Dalkey sarirako izendatu zuten.

2021eko martxoko elkarrizketa batean, bigarren eleberria idazten ari zela esan zuen, eta 2023ko maiatzaren 25ean The Happy Couple liburua plazaratu zuen.

 Lanak 

 Exciting Times (2020)
 The Happy Couple (2023)

 Erreferentziak 

 Kanpo estekak 


Kategoria:Dublindarrak
Kategoria:Irlandako eleberrigileak
Kategoria:XXI. mendeko emakume idazleak
Kategoria:Ingelesezko idazleak
Kategoria:LGBT idazleak
Kategoria:Idazle autistak
Kategoria:Oxford Unibertsitateko ikasleak